**OBVESTILO ZA JAVNOST**

**PONI PODRAVJE** – OBJAVLJEN ŽE 6. JAVNI POZIV PONI PODRAVJE

ZA BODOČE PODJETNIKE

**(Maribor, 4. 5. 2022) *Regionalna razvojna agencija za Podravje - Maribor je skupaj z Znanstveno-raziskovalnim središčem Bistra Ptuj objavila 6. javni poziv za vključitev v projekt Podjetno nad izzive – PONI Podravje. Kandidati lahko prijavo za vključitev v program oddajo do 31. maj 2022.***

***11. 5. 2022 ter 25. 5. 2022 ob 10.00 pa bosta potekala tudi spletna informativna dneva, kjer bodo kandidati lahko pridobili vse informacije o projektu in vključitvi v program. Kandidati, ki bi se želeli udeležiti informativnega dne, posredujejo prijavo za informativni dan na e-naslov: poni@rra-podravje.si.***

Projekt udeležencem ponuja 4 mesečno redno zaposlitev, v okviru katere bodo celostno razvijali svoje podjetniške ideje, se udeleževali uporabnih individualnih in skupinskih podjetniških usposabljanj ter ob podpori izkušenih mentorjev in zunanjih strokovnjakov razvili in dopolnili podjetniško idejo, izdelali poslovni model ter se seznanili z različnimi vidiki podjetništva. Skozi usposabljanje pa se bodo zagotovo vzpostavili novi poslovni stiki, sodelovanja in prijateljstva.

Glavni cilj projekta je ustanovitev novih podjetij, v okviru katerih bodo udeleženci podjetniškega usposabljanja realizirali svoje podjetniške ideje. Do sedaj je svojo podjetniško idejo v okviru programa realizirala skoraj polovica udeležencev.

***Pogoji za vključitev v program so:***

* *Kandidat mora imeti poslovno idejo, ki jo namerava razvijati v okviru projekta.*
* *Kandidat mora imeti stalno ali začasni prebivališče v eni izmed občin Podravske regije.*
* *Kandidat še ni bil vključen v katerekoli program Podjetno v svet podjetništva.*
* *Kandidat mora imeti poravnane vse zapadle obveznosti do države.*
* *Kandidat mora imeti na dan vključitve v projekt izpolnjene vse pogoje za podpis pogodbe o zaposlitvi.*

***Prijavitelji morajo ob prijavi priložiti:***

* *Izpolnjen prijavni obrazec,*
* *Življenjepis,*
* *Fotokopijo dokazila o izobrazbi,*
* *Izpis obdobij zavarovanj, iz katerega so razvidni pretekli delodajalci (ZPIZ),*
* *Fotokopijo dokazila o začasnem bivališču, v kolikor je prijavljeno.*

Vsi, ki bi želel uresničiti svojo podjetniško idejo, pa vam primanjkuje znanja ter podpore, da bi pričeli svojo podjetniško pot, vabljeni, da se prijavite.

**Javni poziv in obrazce najdete na spletni strani:** [**www.rra-podravje.si**](http://www.rra-podravje.si)**.**

Dodatne informacije:

|  |  |  |
| --- | --- | --- |
| Regionalna razvojna agencija za Podravje - Maribor  T: 02 333 13 00  E: [poni@rra-podravje.si](mailto:poni@rra-podravje.si) |  | Znanstveno-raziskovalno središče Bistra Ptuj  T: 02 748 02 50  E: [poni@bistra.si](mailto:poni@bistra.si) |

Projekt financirata Republika Slovenija in Evropska unija iz Evropskega sklada za regionalni razvoj. Projekt se izvaja v okviru »Operativnega programa za izvajanje Evropske kohezijske politike v obdobju 2014–2020«, prednostne osi: »3. Dinamično in konkurenčno podjetništvo za zeleno gospodarsko rast«, prednostne naložbe »3.1 Spodbujanje podjetništva, zlasti z enostavnejšim izkoriščanjem novih idej v gospodarstvu in pospeševanjem ustanavljanja novih podjetij, tudi preko podjetniških inkubatorjev«.